text: Макар и трудно, Григор се класира за втория кръг в Монте Карло - Ureport.bg
  Ureport | Спорт | Макар и трудно, Григор се класира за втория кръг в Монте Карло
  Макар и трудно, Григор се класира за втория кръг в Монте Карло
  15 апр., 2014 Ureport Спорт Коментарите са изключени за Макар и трудно, Григор се класира за втория кръг в Монте Карло
  Григор Димитров победи испанеца Марсел Гранойерс с 6:2, 4:6, 6:2 и се класира за втория кръг на турнира от сериите "Мастърс" в Монте Карло с награден фонд 3.4 млн. евро. Българинът стигна до успеха трудно след 2 часа и 2 минути игра. Той спечели първия сет, но допусна изравняване и в решителната трета част му се наложи да наваксва пробив. В четвъртия гейм на третия сет Григор изравни – 2:2. Димитров използва импулса в играта си, като поведе с 3:2 и до края взе оставащите геймове, като затвори сета при 6:2 и в крайна сметка стигна до успеха.
  До днес Димитров бе срещал два пъти Гранойерс, като и двата пъти загуби. Това се случи през 2009 г. в Сеговия и през миналия сезон в Монреал.
  Във втория кръг той ще срещне друг испанец – 101-ия в ранглистата Алберт Рамос, който елиминира финландеца Ярко Ниеминен с 6:2, 7:5.
  С успеха си днес Григор Димитров си осигури 45 точки за световната ранглиста и 18 860 евро от наградния фонд. От миналата година обаче той има да защитава 180 точки, тъй като игра на 1/4-финал, където отпадна от Рафаел Надал в три сета.